Medzinárodná geografická olympiáda

Medzinárodná geografická olympiáda (, skratka iGeO) je každoročná súťaž pre najlepších študentov vo veku 1619 rokov v odbore geografie, ktorí na súťaž postupujú z národných kôl geografickej olympiády. Súťaž pozostáva z troch častí: písomného testu, multimediálneho testu a značný objem práce v teréne.

IGeO testuje schopnosti účastníkov zorientovať sa v priestorových schémach a procesoch. Súťažné témy hovoria o hraniciach, centrách a perifériách, o turizme, terorizme a utečencoch, o obchode s potravinami, oblečením, drogami a digitálnymi údajmi, o populačnom raste, ako aj o prírodných úkazoch ako El Niño, tsunami či zemetrasenia.

Medzinárodná geografická olympiáda je organizovaná skupinou Task Force Medzinárodnej geografickej únie (IGU). Súbežne s iGeo existuje aj podobná súťaž pre študentov základných škôl do 15 rokov, pod názvom National Geographic World Championship, ktorú organizuje časopis National Geographic.

Od roku 2012 sa súťaž koná každoročne, na rozdiel od predchádzajúceho bianuálneho konania.

 História 
Myšlienka vytvoriť geografickú súťaž na medzinárodnej úrovni sa objavila na kongrese Medzinárodnej geografickej únie (IGU) v Prahe v roku 1994, kedy predstavitelia Poľska a Holandska prišli s ideou založiť súťaž alebo olympiádu (iGeo) pre študentov vo veku medzi 1519 rokov. Prvý ročník sa konal v holandskom Haagu v roku 1996, za účasti piatich krajín. Postupne počet zúčastnených krajín vzrástol až na 24 krajín počas 7. iGeO v tuniskom Kartágu v roku 2008. Každú krajinu reprezentujú na iGeo štvorčlenné tímy, ktorých členovia súťažia ako jednotlivci, a v celkovom hodnotení aj za krajinu.

Na 11. ročníku, konanom v poľskom Krakove v auguste 2014, stúpol počet zúčastnených krajín na 36. Zároveň Argentína, Arménsko, Švajčiarsko a Thajsko mali prítomných predstaviteľov ako oficiálnych pozorovateľov, za účelom zúčastniť sa budúcich ročníkov súťaže.  

  Účel  
Medzinárodná geografická olympiáda sa zameriava na tri ciele: 
 Propagovať geografiu.
 Stimulovať porozumenie medzi mladými ľuďmi.
 Podnecovať zvyšovanie kvality výučby geografie na školách celosvetovo.

 Hostitelia a víťazné krajiny  
 Číslo  Rok  Dátum konania    Мiesto konania  Krajiny  Súťažiaci  Меdaily  Najlepší jednotlivec  Najlepšia krajina 1  1996 4.—10. august    Haag  5  15  3   Steven Pattheeuws  Poľsko 2  1998 6.—12. august Lisabon  5 20  3   Katarzyna Kwiecińska  Poľsko 3  2000 13.—19. august   Soul  13  39  3  Adam Biliński Poľsko 4  2002   2.—7. august  Durban  12  36  4   Florin Olteanu   Rumunsko 5  2004  5.—10. august  Gdansk  16  64  28  Maciej Hermanowicz   Poľsko 6  2006   28. jún—3. júl   Brisbane  23  93  46  Jacek Próchniak   Poľsko 7  2008  7.—12. august   Kartágo  24  96  48   Ion-Alexandru Barbu   Rumunsko 8  2010  29. júl—4. august   Tchaj-pej  27  105  53    Ion-Alexandru Barbu   Singapur 9 2012   21.—26. august  Kolín nad Rýnom  32  124  62  Samuel Chua  Singapur 10   2013  30. júl—5. august   Kjóto   32  126  63  Daniel Xue Wei Wong   Rumunsko 11  2014  12.—18. august  Krakov  36  144  72  James Mullen   Singapur 12  2015  11.—17. august Tver a Moskva  40  159  80   Chang-Chin Wang   Poľsko 13  2016  16.—22. august   Peking  45  173 80 Wuttipat Kiratipaisarl   Austrália 14  2017   2.—8. august   Belehrad  41  160  80   Victor Vescu   Poľsko 15  2018 31. júl—6. august Quebec 431658022x22bod  Alen Kospanov 22x22bod  Rumunsko 16  2019 30. júl—5. august22x22bod  Hongkong 43  166     Albert Zhang  22x22bod Indonézia 17  2020  Mala sa konať v Istanbule, pre pandémiu COVID-19 bola zrušená a odložená o rok.18202111.—15. august  Istanbul 46 180 97  Rustam Bigildin  Rusko19202212.—18. júl Paríž 54 209 —  Sanzhar Khamitov  Singapur2020238. – 14. august Bandung 45 177 90  Passakarn Leewongcharoen 22x22bod  Rumunsko212024 19. – 24. august  Dublin  46  183  92  David Mihai Dumitrescu  USA

 Umiestnenie Slovenska 
Slovensko sa prvýkrát na iGeo zúčastnilo v roku 2004. Prípravu študentov na olympiádu v súčasnosti zastrešuje Katedra regionálnej geografie, ochrany a plánovania krajiny na Prírodovedeckej fakulte Univerzity Komenského v Bratislave.
 2004 – bez medaily
 2006 – dve bronzové medaily (Michal Druga a Lenka Veselovská)
 2008 – zlatá medaila (Veronika Nógellová) a strieborná medaila (Katarína Dlugošová)
 2010 – bez medaily
 2012 – strieborná medaila (Michal Lörinc); celkovo 26. miesto
 2013 – zlatá medaila (Jakub Konečný), strieborná medaila (Michaela Kolcunová) a bronzová medaila (Peter Kicko); celkovo 6. miesto
 2014 – bez medaily; celkovo 23. miesto
 2015 – bez medaily; celkovo 27. miesto
 2016 – bronzová medaila (Michal Vitkovič); celkovo 29. miesto
 2017 – zlatá medaila (Michal Vitkovič); celkovo 25. miesto
 2018 – bronzová medaila (Nina Bučeková); celkovo 26. miesto
 2019 – strieborná medaila (Matúš Béber), bronzová medaila (Nina Bučeková)
 2021 – tri bronzové medaily (Ivo Novysedlák, Adam Čabrák, Hana Forgáčová)
 2022 – bronzová medaila (Adam Čabrák); celkovo 32. miesto
 2023 – strieborná medaila (Jozef Bachniček), bronzová medaila (Matej Kundrík); celkovo 21. miesto
 2024 – dve zlaté medaily (Jozef Bachniček, Tomáš Semanič), bronzová medaila (Igor Dobšovič); celkovo 8. miesto; cena za najlepší poster
 2025 - zlatá medaila (Filip Bajaček), bronzová medaila (Andrej Javorček), cena za najlepší poster

 Galéria 

 Referencie 

 Iné projekty 

 Externé odkazy 
 Oficiálna stránka iGeO 

Kategória:Geografické súťaže